ความพยายามลอบสังหารโรนัลด์ เรแกน
ความพยายามลอบสังหารเรแกน เกิดขึ้นเมื่อวันที่ 30 มีนาคม พ.ศ. 2524 เพียง 69 วันหลังโรนัลด์ เรแกนเข้ารับตำแหน่งประธานาธิบดีแห่งสหรัฐอเมริกา ขณะเดินทางออกจากการปราศรัยที่โรงแรมวอชิงตันฮิลตันในกรุงวอชิงตัน ดี.ซี. ประธานาธิบดีเรแกนและคนอื่นอีกสามคนถูกยิงได้รับบาดเจ็บโดย จอห์น ฮิงคลีย์ จูเนียร์ (John Hinckley, Jr.) เรแกนปอดทะลุ แต่การรักษาทางการแพทย์ในทันทีทำให้เขาฟื้นตัวอย่างรวดเร็ว ฮิงคลีย์ถูกตัดสินว่าไม่มีความผิดด้วยเหตุความวิกลจริต และยังถูกจำกัดอยู่ในสถานจิตเวชแห่งหนึ่ง